cyanic-selkie/wikianc huggingface dataset:
วัดเจดีย์ (จังหวัดนครศรีธรรมราช)
วัดเจดีย์มีประวัติเชื่อมโยงกับไอ้ไข่เทวดาเด็กและหลวงปู่ทวดเหยียบน้ำทะเลจืด บ้างเชื่อว่าเป็นที่กำเนิดตำนานไอ้ไข่อย่างแท้จริง นอกจากนั้นวัดยังมีต้นมังคุด อายุ 100 ปี ซึ่งมีประวัติศาสตร์เชื่อมโยงกับ "หลวงพ่อมังคุด" หรือพระคุด พระพุทธรูปศักดิ์สิทธิ์คู่วัด เป็นพระพุทธรูปปางมารวิชัยสร้างเมื่อสมัยกรุงสุโขทัย เจดีย์ทรงระฆังของวัด ด้านล่างประดิษฐานพระพุทธรูปประทับยืนในซุ้มทั้ง 4 ด้าน
เรื่องเล่าประวัติของวัดกล่าวว่าราวสมัยอยุธยา ชาวบ้านได้พบเจดีย์ห้ายอดในป่า จึงไปเล่าให้หลวงพ่อรุตวัดตรงควน หลวงพ่อจึงชักชวนชาวบ้านซ่อมแซมเจดีย์นี้ ต่อมาหลวงพ่อรุตได้ย้ายจากวัดตรงควนมาที่ตั้งของเจดีย์องค์ที่ได้รับการซ่อมแซมนี้ สร้างวัดใหม่ชื่อว่า "วัดเจดีย์" ส่วนวัดตรงควนได้ปล่อยร้างไป
สำนักงานพระพุทธศาสนาแห่งชาติระบุว่าวัดเจดีย์ตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539
ฟุตบอลทีมชาตินอร์เทิร์นไอร์แลนด์
ฟุตบอลทีมชาตินอร์เทิร์นไอร์แลนด์ หรือ ฟุตบอลทีมชาติไอร์แลนด์เหนือ เป็นทีมฟุตบอลตัวแทนของไอร์แลนด์เหนือ ในการแข่งขันฟุตบอลระหว่างชาติ อยู่ภายใต้การควบคุมดูแลของสมาคมฟุตบอลไอริช (IFA) โดยเป็นฟุตบอลทีมชาติที่เป็นสมาชิกของยูฟ่าและฟีฟ่า
ทีมชาตินอร์เทิร์นไอร์แลนด์ เป็นทีมที่เปลี่ยนแปลงมาจากทีมชาติไอร์แลนด์ดั้งเดิม โดยภายหลังจากที่เกาะไอร์แลนด์ ได้แยกออกเป็น 2 ส่วน คือไอร์แลนด์เหนือ คือดินแดนส่วนบนของเกาะที่ยังคงเป็นส่วนหนึ่งของสหราชอาณาจักรและ สาธารณรัฐไอร์แลนด์ คือดินแดนส่วนใต้ที่เป็นพื้นที่ส่วนใหญ่ของเกาะและได้แยกตัวเป็นเอกราช ทำให้มีฟุตบอลทีมชาติไอร์แลนด์อยู่ถึง 2 ทีม คือทีมชาติไอร์แลนด์ดั้งเดิม ที่ยังเป็นส่วนหนึ่งของสหราชอาณาจักร (IFA) และ ทีมชาติไอร์แลนด์ที่ตั้งขึ้นใหม่ ของสาธารณรัฐไอร์แลนด์ (FAI) ทำให้เกิดปัญหาต่างๆตามมามากมาย ต่อมาฟีฟ่าได้มีคำสั่งให้ทีมชาติไอร์แลนด์เดิม เปลี่ยนชื่อเป็นทีมชาตินอร์เทิร์นไอร์แลนด์ และทีมชาติไอร์แลนด์ใหม่ เปลี่ยนชื่อเป็น ทีมชาติสาธารณรัฐไอร์แลนด์
ยุคทีมชาติไอร์แลนด์
วันที่ 18 กุมภาพันธ์ ค.ศ. 1882, 15 เดือน หลังจากก่อตั้งสมาคมฟุตบอลไอริช (IFA) ทีมชาติไอร์แลนด์ได้ลงแข่งขันฟุตบอลระดับชาติเป็นครั้งแรก โดยเป็นการแข่งขันนัดกระชับมิตรกับทีมชาติอังกฤษ ที่เมืองเบลฟาสต์ ซึ่งผลการแข่งขันนัดดังกล่าว ทีมชาติไอร์แลนด์เป็นฝ่ายแพ้คาบ้านไปถึง 13–0 และเป็นสถิติแพ้ขาดลอยมากที่สุดในประวัติศาสตร์ทีมชาติมาจนถึงปัจจุบัน นอกจากนี้ยังเป็นสถิติชนะขาดลอยมากที่สุดของทีมชาติอังกฤษอีกด้วย
ปี ค.ศ. 1884 ไอร์แลนด์ได้ลงแข่งขันในบริติชโฮมแชมเปียนชิป ที่จัดขึ้นเป็นปีแรก และแพ้รวดตลอดการแข่งขัน โดยถูกยิงมากถึง 19 ประตู และยิงได้แค่ประตูเดียว หลังจากนั้นไอร์แลนด์ ก็ยังไม่สามารถเอาชนะทีมคู่แข่งในการแข่งขันฟุตบอลระดับชาติได้เลยแม้แต่นัดเดียว จนกระทั่งวันที่ 19 กุมภาพันธ์ ค.ศ. 1887 ไอร์แลนด์ก็สามารถเอาชนะคู่แข่งได้เป็นครั้งแรก โดยเป็นการเอาชนะทีมชาติเวลส์ ไป 4–1 ที่เมืองเบลฟาสต์
ปี ค.ศ. 1899 สมาคมฟุตบอลไอริช ตัดสินใจเปลี่ยนแปลงกฏการเรียกตัวผู้เล่นมาติดทีมชาติ จากเดิมเฉพาะผู้เล่นที่อาศัยอยู่ในเกาะไอร์แลนด์เท่านั้น ที่จะมีสิทธิถูกเรียกตัวมาเล่นให้ทีมชาติ และผู้เล่นส่วนใหญ่จะคัดเลือกมาจากไอริช ลีก โดยเฉพาะอย่างยิ่งจาก 3 สโมสรฟุตบอลในเมืองเบลฟาสต์ ได้แก่ ลินฟิลด์, คลิฟตันวิลล์ และ ดิสทิลเลรี, ในวันที่ 4 มีนาคม ค.ศ. 1899 ในการแข่งขันกับทีมชาติเวลส์ มีผู้เล่นที่ไม่ได้อาศัยอยู่ในเกาะไอร์แลนด์ ถูกเรียกมาติดทีมชาติถึง 4 ราย จากการเปลี่ยนแปลงดังกล่าวทำให้ไอร์แลนด์สามารถเอาชนะไปได้ 1–0 และอีก 3 สัปดาห์ถัดมา ในวันที่ 25 มีนาคม ค.ศ. 1899 อาร์ชี กู๊ดออล นักฟุตบอลจากสโมสรแอสตันวิลลา ที่เป็น 1 ใน 4 ผู้เล่นที่อาศัยอยู่นอกเกาะไอร์แลนด์ กลายเป็นผู้เล่นที่อายุมากที่สุดของทีมชาติในช่วงศตวรรษที่ 19 ที่สามารถทำประตูให้ทีมชาติได้ โดยเขาทำประตูได้ในนัดที่แพ้ทีมชาติสกอตแลนด์ 9–1 ซึ่งในขณะนั้นเขามีอายุ 34 ปี 279 วัน
ปี ค.ศ. 1920 สหราชอาณาจักรได้ออกพระราชบัญญัติรัฐสภาไอร์แลนด์ขึ้น ทำให้ต่อมาเกาะไอร์แลนด์ได้ถูกแบ่งแยกการปกครองออกเป็น 2 ส่วน คือไอร์แลนด์เหนือ และ ไอร์แลนด์ใต้ ก่อนที่ในปี ค.ศ. 1922 ไอร์แลนด์ใต้จะประกาศเอกราชจากสหราชอาณาจักร กลายเป็นเสรีรัฐไอริช
พีฟลอกซาซิน
พีฟลอกซาซิน (Pefloxacin)
ประเทศมองโกเลียในโอลิมปิกเยาวชนฤดูร้อน 2014
ประเทศมองโกเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติมองโกเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศมองโกเลียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ยกน้ำหนัก
ผลการแข่งขันดังนี้ :
หมื่นปี
ในภาษาเอเชียตะวันออกหลายภาษา คำว่า "หมื่นปี" ใช้อวยพรให้อายุยืน มีที่มาจากคำถวายพระพรจักรพรรดิจีนว่า "ทรงพระเจริญหมื่นปี หมื่นปี หมื่น ๆ ปี" ("May His Majesty live for ten thousand years, ten thousand years, ten thousand of ten thousand years")
กะหล่ำดาว
กะหล่ำดาว หรือ กะหลํ่าหัวลำต้น ( var. gemmifera) เป็นผักชนิดหนึ่งในกลุ่มกะหล่ำ ใบสดมีขนาดเส้นผ่านศูนย์กลางเพียง 2.5–4.0 เซนติเมตร (1.0–1.6 นิ้ว) จึงทำให้ดูคล้ายกะหล่ำปลีขนาดเล็ก ส่วนที่นำมารับประทานคือส่วนที่เป็นตาอ่อน ต้นอ่อนเป็นที่นิยมรับประทานในบรัสเซลส์ ประเทศเบลเยียม และน่าจะเป็นที่มาของชื่อสามัญในภาษาอังกฤษว่า Brussels sprout ซึ่งแปลตรงตัวว่าถั่วงอกบรัสเซลล์
หมื่นปี
ประเทศจีน
คำว่า "หมื่นปี" (萬歲; ten thousand years) นั้นเดิมใช้อวยพรให้บุคคลมีอายุยืนนาน ครั้นสมัยราชวงศ์ถัง ถ้อยคำดังกล่าวสงวนไว้สำหรับพระเจ้าแผ่นดิน พระเจ้าแผ่นดินจึงได้ชื่อว่า "พระหมื่นปี" (Lord of Ten Thousand Years) ถึงยุคห้าราชวงศ์สิบอาณาจักร ได้ใช้สำหรับข้าราชการชั้นผู้ใหญ่อยู่ช่วงสั้น ๆ ช่วงหนึ่ง เพราะต่อมาถือกันว่า ถ้าใช้แก่ผู้อื่นนอกจากพระเจ้าแผ่นดินเป็นความผิดอุกฉกรรจ์
กะหล่ำดาว
ลักษณะทางพฤกษศาสตร์
กะหล่ำดาวเป็นไม้ล้มลุกสองปี ลำต้นตั้งตรง สูงประมาณ 1 เมตร ไม่แตกกิ่ง มีตาข้างจำนวนมากเจริญเป็นปลี ลักษณะคล้ายกะหล่ำปลีหัวเล็ก ๆ เส้นผ่านศูนย์กลางประมาณ 1–3 เซนติเมตร ออกเวียนรอบลำต้นจากส่วนโคนใกล้ระดับดิน โดยมีใบซึ่งคล้ายใบกะหล่ำดอกออกเป็นกลุ่มที่ส่วนปลายลำต้น ชอบอากาศเย็นที่อุณหภูมิระหว่าง 15–20 องศาเซลเซียส ขยายพันธุ์และดูแลรักษาคล้ายกะหล่ำดอก
หมื่นปี
ประเทศจีน
อนึ่ง ตามธรรมเนียมแล้ว ฮองเฮาและฮองไทเฮาจะได้รับถวายพระพรว่า "พันปี" (千歲; thousand years) แต่ปรากฏว่าพระนางซูสีไทเฮา (慈禧太后) ได้ใช้คำถวายพระพรว่า "หมื่นปี" และภาพถ่ายพระนางหลายภาพมีป้ายว่า "ฮองไทเฮาผู้เป็นอริยมารดาพระองค์ปัจจุบันแห่งชิงอันยิ่งใหญ่ ทรงพระเจริญหมื่นปี หมื่น ๆ ปี" (大清國當今聖母皇太后萬歲萬歲萬萬歲; "The Incumbent Holy Mother, the Empress Dowager of the Great Qing, [will live and reign for] ten thousand years, ten thousand years, ten thousand of ten thousand years") นอกจากนี้ ในคราวที่พระเจ้าแผ่นดินไร้ความสามารถ ขันทีผู้ทรงอำนาจหลายคน เช่น เว่ย์ จงเสียน (魏忠賢) และหลิว จิ่น (劉瑾) ได้กำหนดให้อวยพรพวกตนว่า "เก้าพันปี" (九千歲, 9000 years) เพื่อแสดงว่าตนเองมีสถานะสูงส่งกว่าผู้อื่นทั้งปวง แต่ก็ยังอยู่ใต้พระยุคลบาท
เอ็มคิว-9 รีปเปอร์
เอ็มคิว-9 รีปเปอร์ หรือชื่อเดิม พรีเดเตอร์ บี เป็นอากาศยานไร้คนขับ (UAV) ควบคุมโดยรีโมตคอนโทรลหรือควบคุมด้วยตนเอง พัฒนาโดย เจเนอรัลอะตอมมิกแอร์โรวนอติคอลซิสเท็ม (GA-ASI) สำหรับใช้งานในกองทัพอากาศสหรัฐอเมริกา โดยพัฒนามาจากเอ็มคิว-1 พรีเดเตอร์ ถือเป็นอากาศยานไร้คนขับแบบแรกที่ออกแบบมาเพื่อภารกิจล่าและทำลายโดยเฉพาะ
ข้อมูลเฉพาะ
ข้อมูลจาก USAF Fact Sheet, Globalsecurity.org
โบสถ์นักบุญฟรังซิสแห่งอัสซีซี (เอเดน)
แต่เดิมโบสถ์ดังกล่าวเป็นอดีตอาสนวิหารประจำมิสซังโรมันคาทอลิกอาระเบียใต้ ช่วงปี พ.ศ. 2435-2517 ก่อนถูกแทนที่ด้วยอาสนวิหารนักบุญยอแซฟในอาบูดาบี สหรัฐอาหรับเอมิเรตส์ อาสนวิหารนักบุญฟรังซิสแห่งอัสซีซีจึงลดสถานะเพียงโบสถ์ธรรมดาและมีสภาพทรุดโทรม และปัจจุบันคริสต์ศาสนิกชนชาวเยเมนบางส่วนลี้ภัยออกนอกประเทศ บ้างก็เปลี่ยนไปนับถือศาสนาอิสลามเพื่อความปลอดภีย
รูปปั้นพระคริสต์ให้พรทะเลนั้นถูกลอบทำลายบ่อยครั้ง ก่อนหน้าเมื่อครั้งสหราชอาณาจักรปกครองเยเมน โบสถ์ได้มีการสร้างโรงเรียนนักบุญแอนโทนี แต่ต่อมารัฐบาลเยเมนทำการสร้างรั้วคั่นระหว่างเขตโบสถ์กับโรงเรียน
อีนอกซาซิน
อีนอกซาซิน (Enoxacin)
แบลเน็ต
แบลเน็ต (อังกฤษ; Blanet) คือคำเรียกดาวเคราะห์นอกระบบในสมมติฐานที่โคจรรอบหลุมดำโดยตรง
แบลเน็ตนั้นมีลักษณะโดยพื้นฐานเหมือนกับดาวเคราะห์ทั่วไป พวกมันมีมวลมากพอที่จะเป็นทรงกลมด้วยแรงโน้มถ่วงของตัวเอง แต่มีมวลไม่มากพอที่จะเริ่มกระบวนการการหลอมนิวเคลียส เฉกเช่นดาวเคราะห์ที่โคจรรอบดาวฤกษ์ทั่วไป ในปี 2019 กลุ่มนักดาราศาสตร์และนักวิทยาศาสตร์ดาวเคราะห์นอกระบบได้แสดงให้เห็นว่ามีเขตปลอดภัย (Safe zone) รอบหลุมดำมวลยวดยิ่งที่สามารถเอื้ออำนวยให้แบลเน็ตนับพันดวงสามารถโคจรรอบตัวมันได้
ศัพท์มูลวิทยา
เคอิจิ วาดะ (Keiichi Wada) และคณะจากมหาวิทยาลัยคะโงะชิมะในประเทศญี่ปุ่นเป็นผู้ตั้งชื่อดาวเคราะห์หลุมดำประเภทนี้ ซึ่งคำว่าแบลเน็ตนั้นเป็นหน่วยคำควบจากคำว่า black hole และ planet
การก่อตัว
แบลเน็ตได้รับการสันนิษฐานว่าก่อตัวขึ้นจากจานพอกพูนมวลที่โคจรรอบหลุมดำที่มีขนาดใหญ่มากพอ
ในเหตุการณ์สมมติ
ในภาพยนตร์อินเตอร์สเตลลาร์ ทะยานดาวกู้โลกมีดาวเคราะห์หินจำนวนสามดวงที่โคจรรอบหลุมดำมวลยวดยิ่งนามว่าการ์กันทัว (Gargantua) จึงถูกนับเป็นแบลเน็ตอย่างชัดเจน
เอ็กซ์ตรีมรูลส์ (2018)
เอ็กซ์ตรีมรูลส์ (2018) (Extreme Rules (2018)) เป็นการแสดงมวยปล้ำอาชีพแบบ เพย์-เพอร์-วิว (PPV)ของWWE ซึ่งมีกำหนดจัดวันที่ 15 กรกฎาคม 2018 ณ สนาม PPG Paints Arena ในเมือง Pittsburgh, Pennsylvania
ทีมาฟลอกซาซิน
ทีมาฟลอกซาซิน (temafloxacin)
อักษรตระกูลอื่นและสัญลักษณ์ที่คล้าย A
นี่คือ อักษรตระกูลอื่นและสัญลักษณ์ที่คล้าย A
วัดศิวาราม
วัดศิวาราม ตั้งอยู่เลขที่ 41 บ้านคลองอ้ายซิ่ว หมู่ที่ 5 ตำบลลำตาเสา อำเภอวังน้อย จังหวัดพระนครศรีอยุธยา สังกัดคณะสงฆ์มหานิกาย มีฐานะเป็น วัดราษฎร์ พื้นที่ตั้งวัดมีเนื้อที่ทั้งหมด 13 ไร่ 1 งาน 20 ตารางวา
ประวัติ
วัดศิวาราม สร้างเมื่อ พ.ศ. 2427 ในรัชสมัยรัชกาลที่ 5 โดยมี นายเหมือน องอาจ บริจาคที่ดินให้เป็นที่สร้างวัด เดิมเรียกว่า “วัดคลองอ้ายซิ่ว” บางคนก็เขียน “วัดคลองอ้ายสิ้ว” ต่อมา ได้เปลี่ยนชื่อเป็น “วัดศิวาราม” เมื่อ พ.ศ. 2483 ได้รับพระราชทานวิสุงคามสีมา.
ซิโปรฟลอกซาซิน
ซิโปรฟลอกซาซิน (Ciprofloxacin) เป็นยาปฏิชีวนะชนิดฟลูออโรควิโนโลน ใช้รักษาโรคติดเชื้อแบคทีเรียได้หลายโรค เช่น การติดเชื้อที่กระดูกและข้อ การติดเชื้อในช่องท้อง ท้องเสียติดเชื้อบางชนิด การติดเชื้อในระบบหายใจ การติดเชื้อที่ผิวหนัง ไข้ไทฟอยด์ และการติดเชื้อในทางปัสสาวะ เป็นต้น บางครั้งอาจใช้ร่วมกับยาอื่นในการรักษา ยานี้สามารถให้ได้ทางการกิน หยอดตา หยอดหู และฉีดเข้าหลอดเลือดดำ
มีการจดสิทธิบัตรซิโปรฟลอกซาซินใน ค.ศ. 1980 และเริ่มใช้งานใน ค.ศ. 1987 จัดให้อยู่ในรายการยาที่จำเป็นขององค์การอนามัยโลก ทางองค์การอนามัยโลกจัดให้ซิโปรฟลอกซาซินอยู่ในกลุ่มยาที่มีความสำคัญอย่างมาก โดยปรากฏใช้เป็นยาสามัญ
ประเทศลีชเทินชไตน์ในโอลิมปิกฤดูร้อน 2016
ประเทศลีชเทินชไตน์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 ตั้งแต่ประเทศลีชเทินชไตน์ได้เปิดประเทศอย่างเป็นทางการก็ได้ร่วมโอลิมปิกฤดูร้อน มีการยกเลิกเพียงสองครั้ง
30px ว่ายน้ำ
ประเทศลีชเทินชไตน์ได้ร่วมรับเชิญจาก FINA ซึ่งประเทศลีชเทินชไตน์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
30px เทนนิส
ประเทศลีชเทินชไตน์ได้ร่วมรับเชิญจากคณะกรรมการไตรภาคีโอลิมปิกฤดูร้อน 2012 (world no. 274) ในรายการเดี่ยวของผู้หญิงเป็นครั้งที่สองในการแข่งขันโอลิมปิกเทนนิส
เค็นซูเกะ นางาอิ
เค็นซูเกะ นางาอิ เกิดวันที่ 5 มีนาคม ค.ศ. 1989 ในจังหวัดฟูกูโอกะ ประเทศญี่ปุ่น เป็นนักฟุตบอล ชาวญี่ปุ่น ผู้ซึ่งเล่นให้กับมหาวิทยาลัยฟูกูโอกะในคีวชูยูนิเวอร์ซิตีลีก เขาได้มีรายชื่อในทีมชาติญี่ปุ่นเข้าร่วมแข่งขันรอบคัดเลือกเอเชียนคัพ 2011 โดยพบกับเยเมน และได้มีการเปิดตัวระดับนานาชาติเต็มรูปแบบของทีมในตารางการแข่งขันวันที่ 6 มกราคม ค.ศ. 2010 ใน ค.ศ. 2009 นางาอิเล่นให้กับสโมสรอวิสปา ฟูกูโอกะ ในเจลีก ดีวีชั่น 2 ในฐานะผู้เล่นที่กำหนดเพื่อการพัฒนาโดยลีกและสมาคมฟุตบอลญี่ปุ่น นอกจากนี้ เขายังเป็นผู้ทำประตูสูงสุดของการแข่งขันฟุตบอลในเอเชียนเกมส์ 2010 ด้วยเช่นกัน
สถานะในสายอาชีพ
8||0||3||3||0||0||8||3
สถานะในสายอาชีพระดับนานาชาติ
!รวม||1||0
รอย อเลน
รอย อเลน (Roy Allen; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991
อ้างอิง
1918 1991
ซัมเมอร์สแลม (2018)
ซัมเมอร์สแลม (2018) (SummerSlam (2018)) เป็นการแสดงมวยปล้ำอาชีพแบบ เพย์-เพอร์-วิว(PPV)ของWWE โดยเป็นการแสดงของทั้งสองค่ายรอว์และสแมคดาวน์ จัดขึ้นเมื่อวันที่ 19 สิงหาคม 2018 ณ สนาม Barclays Center ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา
เบื้องหลัง
ใน Money in the Bank ระหว่างแมตช์ชิงแชมป์ Raw Women's Championship ของ Nia Jax (แชมป์) กับ Ronda Rousey นั้น Alexa Bliss ได้ออกมาก่อกวนและใช้สิทธิ์กระเป๋า MITB กระชากแชมป์ไปทันที Raw คืนต่อมา Ronda ออกมาอาละวาดทำร้าย Alexa และผู้จัดการทั่วไปของ Raw Kurt Angle ด้วยความโมโห จนถูก Angle สั่งแบนเป็นเวลา 30 วัน หลังจากที่ Bliss ป้องกันแชมป์กับ Nia Jax ไว้ได้ใน Extreme Rules คืนต่อมาใน Raw Bliss ออกมาโม้บนเวทีว่าเธอชนะสตาร์หญิงของ Raw ทุกคนได้แล้วและ Ronda ก็ออกมาเล่นงาน Bliss จน Angle ต้องออกมาห้ามก่อนจะประกาศให้ Ronda ชิงแชมป์กับ Alexa ใน SummerSlam โดยมีข้อแม้ว่า Ronda ห้ามทำอะไรไม่อย่างนั้นจะหมดโอกาสชิงแชมป์
ใน Extreme Rules Kurt Angle ให้สัมภาษณ์หลังเวทีบอกว่าถ้าแชมป์ Universal Champion อย่าง Brock Lesnar ไม่มาปรากฏตัวใน Raw คืนถัดมาเพื่อหาข้อตกลงในการขึ้นปล้ำป้องกันแชมป์แมตช์ต่อไป เขาจะถูกปลดแชมป์ทันที ใน Raw คืนถัดมา Angle ออกมายื่นคำขาดว่าจะปลดแชมป์ของ Lesnar เพราะว่าตัวแทนของ Lesnar ไม่ได้ติดต่อเขาเป็นเวลา 24 ชั่วโมงแล้วทว่า Paul Heyman ทนายของ Lesnar ปรากฏตัวออกมาและบอกว่า Lesnar จะมาป้องกันแชมป์ใน SummerSlam แน่นอน จากนั้นบรรดาสตาร์หลายคนอย่าง Bobby Lashley, Drew McIntyre, Seth Rollins, Elias, Finn Bálor และ Roman Reigns ออกมาแสดงเจตจำนงในการเป็นผู้ท้าชิงแชมป์ Angle จึงประกาศจัด 3 เส้าทั้ง 2 แมตช์ด้วยกันในคืนนั้นโดย Reigns กับ Lashley เป็นผู้ชนะในทั้ง 2 แมตช์ซึ่งทั้งคู่จะไปเจอกันในอีกสัปดาห์ถัดไปเพื่อหาผู้ท้าชิงกับ Lesnar ผลปรากฏว่า Reigns เป็นฝ่ายชนะ
ใน Extreme Rules นั้น Kevin Owens ได้เป็นฝ่ายชนะ Braun Strowman ในกรงเหล็ก Steel Cage match ใน Raw 23 กรกฎาคม Owens บอกว่าเขาจะเอาทุกอย่างไปจาก Braun ก่อนจะมีการรีแมตช์ใน SummerSlam โดยถ้า Braun แพ้ไม่ว่าจะในรูปแบบไหนก็ต้องเสียกระเป๋า Money in the Bank ให้กับ Owens
ใน Extreme Rules คู่เอก Dolph Ziggler สามารถเอาชนะ Seth Rollins ได้ในกติกา Iron Man match 30 นาที ป้องกันแชมป์ Intercontinental Championship ได้สำเร็จโดยการช่วยเหลือจาก Drew McIntyre ใน Raw 23 กรกฎาคม Rollins และ Finn Balor เอาชนะ Ziggler และ McIntyre ไปได้ทำให้ Rollins ได้รีแมตช์ชิงแชมป์กับ Ziggler ใน SummerSlam ใน Raw 13 สิงหาคม Dean Ambrose ได้หายเจ็บกลับมาเพื่ออยู่ข้างเวทีให้กับ Rollins ใน SummerSlam
วันที่ 21 กรกฎาคม GM Paige ประกาศจัดทัวร์นาเมนต์หาคู่แท็กทีมอันดับ 1 ชิงแชมป์ SmackDown Tag Team Championship กับ The Bludgeon Brothers (Harper และ Rowan) ใน SummerSlam ใน SmackDown 24 กรกฎาคม The New Day (Big E และ Xavier Woods) ชนะ Sanity (Alexander Wolfe และ Killian Dain) เข้าสู่รอบชิง สัปดาห์ต่อมา The Bar (Cesaro และ Sheamus) เอาชนะ The Usos (Jey และ Jimmy Uso) เข้าสู่รอบชิงไปเจอกับ New Day ในอีกสัปดาห์ถัดไป ซึ่งผลปรากฏว่า New Day เป็นฝ่ายชนะได้ไปชิงแชมป์
ใน SmackDown 24 กรกฎาคม Becky Lynch เอาชนะแชมป์ SmackDown Women's Champion อย่าง Carmella แบบนอกรอบทำให้ได้ชิงแชมป์กับ Carmella ใน SummerSlam สัปดาห์ต่อมา Charlotte Flair ได้ออกมาช่วย Becky จากการเล่นงานของ Carmella Paige จึงจัดแมตช์ให้ Carmella เจอกับ Charlotte โดยถ้า Charlotte ชนะจะได้ร่วมชิงแชมป์ด้วย ผลปรากฏว่า Charlotte ชนะทำให้กลายเป็นสามเส้า
ใน 205 Live 24 กรกฎาคม Drew Gulak ชนะ Mustafa Ali, Hideo Itami และ TJP ในแมตชสี่เส้าได้สิทธิ์เป็นผู้ท้าชิงแชมป์ Cruiserweight Championship กับ Cedric Alexander วันที่ 30 กรกฎาคม มีการประกาศว่าแมตช์ชิงแชมป์จะเกิดขึ้นใน SummerSlam ก่อนจะมีประกาศภายหลังให้เป็นแมตช์ช่วง Kickoff
ใน Extreme Rules นั้น Shinsuke Nakamura สามารถชนะ Jeff Hardy คว้าแชมป์ United States Championship มาครอง ก่อนมีการประกาศรีแมตช์ใน SmackDown ต่อมาผลปรากฏว่า Jeff ชนะฟาล์ว วันที่ 3 สิงหาคม มีการประกาศรีแมตช์อีกครั้งใน SummerSlam
ใน Extreme Rules นั้น Finn Balor สามารถเอาชนะ Constable Baron Corbin ไปได้ ใน Raw 30 กรกฎาคม Balor แพ้ให้กับ Corbin หลังแมตช์ได้ถูก Corbin เล่นงานซ้ำ สัปดาห์ต่อมา Balor ได้ออกมาก่อกวน Corbin ทำให้แพ้ Roman Reigns ก่อนจะมีการประกาศรีแมตช์กันใน SummerSlam
ใน SmackDown 31 กรกฎาคม Daniel Bryan ออกมาที่เวทีและด่า The Miz ว่าเป็นคนขี้ขลาด เอาเมียตัวเองออกมา เอาตุ๊กตาเด็กมาหลอกว่าเป็นลูก เพื่อที่จะใช้เป็นเกราะป้องกัน Miz โผล่มาทางจอยักษ์ บอกว่านี่ไม่ใช่มวยปล้ำอินดี้จัดในโรงยิมตามโรงเรียนนะ ที่ Bryan จะมาเรียกให้เขาออกไปสู้กันเมื่อไหร่ก็ได้ เขาเป็นสตาร์ระดับท็อป ตอนนี้กำลังถ่ายทำรายการ Miz & Mrs อยู่ ซึ่งเป็นรายการที่เรทติ้งสูงสุดในรอบ 7 ปีของ USA Network ถ้ามีธุระอะไรก็ไปติดต่อผ่านเอเจ้นต์นะ Bryan ด่า Miz ว่าเป็นคนขี้ขลาด Miz บอก ขี้ขลาดเหรอ? ครั้งสุดท้ายที่ Bryan ว่าเขาขี้ขลาดคือในรายการ Talking Smack ซึ่งก็โดนเขาตอกกลับ แล้ว Bryan ทำอะไรในตอนนั้น? เดินหนีไปเฉยๆ เลย แบบนั้นขี้ขลาดหรือเปล่าล่ะ? เขาเบื่อเต็มทนแล้วที่ต้องถูก Bryan คอยเกาะดูดความโด่งดัง ตั้งแต่เป็น Pro กับ Rookie ใน NXT ด้วยกัน ผ่านมาหลายปี Bryan ก็ยังไม่เปลี่ยน Bryan บอกว่า Miz จะทำตัวเป็นสตาร์ฮอลลีวู้ดยังไงก็ช่าง แต่ทุกคนรู้ดีว่า Miz ไม่มีทางเป็นเหมือน The Rock กับ John Cena ได้หรอก ถ้ากล้าพอล่ะก็มาเจอกันใน SummerSlam เป็นไง? Miz บอกว่า Bryan ไม่เคยก้าวไปข้างหน้าเลย เอาแต่ทำเรื่องเดิมๆ เรียกร้องให้แฟนๆ สงสาร, พูดถึงเมียที่บ้าน, โดนกระทืบ, ร้องไห้, แล้วก็วนไปวนมาเรื่อยๆ เหมือนเด็กขี้แย อย่างไรก็ตามในสัปดาห์ต่อมา Miz ก็รับคำท้าของ Bryan
ใน SmackDown 24 กรกฎาคม Andrade "Cien" Almas ชนะ Rusev ไปได้ สัปดาห์ต่อมา Zelina Vega ชนะ Lana ไปได้ ก่อนมีการรีแมตช์ระหว่าง Vega และ Lana ซึ่ง Vega ชนะอีกครั้ง วันที่ 11 สิงหาคม มีการประกาศแมตช์แท็กทีมผสมระหว่าง Rusev และ Lana เจอกับ Almas และ Vega ใน SummerSlam ช่วง Kickoff
ใน Extreme Rules นั้น B-Team (Bo Dallas และ Curtis Axel) สามารถคว้าแชมป์ Raw Tag Team Championship ได้จาก The Deleters of Worlds (Matt Hardy และ Bray Wyatt) ใน Raw 23 กรกฎาคม ไดมีการรีแมตช์ชิงแชมป์โดย B-Team รักษาแชมป์ไว้ได้ก่อนถูก Deleters of Worlds เล่นงานหลังแมตช์ ใน Raw 13 สิงหาคม มีการชิงแชมป์สามเส้าระหว่าง B-Team, Deleters of Worlds และ The Revival (Scott Dawson และ Dash Wilder) ซึ่ง B-Team รักษาแชมป์ได้อีกครั้งก่อนมีประกาศชิงแชมป์ระหว่าง B-Team กับ Revival ใน SummerSlam ช่วง Kickoff
ประเทศเซอร์เบียในโอลิมปิกเยาวชนฤดูร้อน 2014
ประเทศเซอร์เบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเซอร์เบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 24 คน ใน 12 ชนิดกีฬา ผลการแข่งขันครั้งนี้ประเทศเซอร์เบียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
วัดสุทัศนเทพวรารามราชวรมหาวิหาร
วัดสุทัศนเทพวราราม [สุ-ทัด-เทบ-พะ-วะ-รา-ราม] หรือที่นิยมเรียกสั้น ๆ ว่า วัดสุทัศน์ เป็นพระอารามหลวงชั้นเอก ชนิดราชวรมหาวิหาร ที่มีอยู่เพียงไม่กี่แห่งของประเทศไทย  และถือเป็นวัดประจำรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นวัดที่ตั้งอยู่ในเขตพระนครชั้นใน และอยู่มีสิ่งก่อสร้างที่โดดเด่นคือ เสาชิงช้า อยู่บริเวณหน้าวัด
ประวัติ
ในต้นยุคกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 โปรดเกล้าฯ ให้มีการสร้างวัดขึ้นในพื้นที่พระนครชั้นใน ในปี พ.ศ. 2350 เดิมพระราชทานนามว่า “วัดมหาสุทธาวาส” โดยมีพื้นที่ตั้งอยู่ในดงสะแก เป็นที่ลุ่มจึงโปรดเกล้าฯ ให้ถมที่และสร้างเป็นวัด และโปรดเกล้าฯ ให้สร้างพระวิหารขึ้นก่อนเพื่อประดิษฐานพระศรีศากยมุนี (พระโต) ซึ่งอัญเชิญมาจากพระวิหารหลวงวัดมหาธาตุ จังหวัดสุโขทัย แต่สิ้นรัชกาลก่อนที่จะประดิษฐานเป็นสังฆาราม จึงเรียกกันว่า วัดพระโต, วัดพระใหญ่ หรือวัดเสาชิงช้าบ้าง จนกระทั่งในรัชสมัยพระบาทสมเด็จพระพุทธเลิศหล้านภาลัยโปรดเกล้าฯ ให้สร้างต่อ และทรงจำหลักบานประตูพระวิหารด้วยพระองค์เอง แต่ก็สิ้นรัชกาลเสียก่อนที่การก่อสร้างจะแล้วเสร็จ การก่อสร้างวัด มาเสร็จบริบูรณ์ในรัชสมัยพระบาทสมเด็จพระนั่งเกล้าเจ้าอยู่หัว ใน พ.ศ. 2390 และพระราชทานนามว่า "วัดสุทัศน์เทพวราราม" ปรากฏในจดหมายเหตุว่า "วัดสุทัศน์เทพธาราม" และในรัชสมัยพระบาทสมเด็จพระจอมเกล้าเจ้าอยู่หัว ทรงผูกนามพระประธานในพระวิหาร พระอุโบสถ และศาลาการเปรียญ ให้คล้องกันว่า "พระศรีศากยมุนี", "พระพุทธตรีโลกเชษฐ์" และ "พระพุทธเสรฏฐมุนี"
ภายในวัดสุทัศน์เทพวรารามเป็นที่ประดิษฐานพระบรมราชานุสาวรีย์ พระบาทสมเด็จพระเจ้าอยู่หัวอานันทมหิดล พระอัฐมรามาธิบดินทร และได้อัญเชิญ พระบรมราชสรีรางคารของพระองค์ มาบรรจุที่ผ้าทิพย์ด้านหน้าพุทธบัลลังก์พระศรีศากยมุนีเมื่อ พ.ศ. 2493 และมีพระราชพิธีทรงบำเพ็ญพระราชกุศลคล้ายวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทรในวันที่ 9 มิถุนายนของทุกปี
พระอุโบสถ
พระอุโบสถของวัดสุทัศน์ จัดว่าเป็นพระอุโบสถที่ยาวที่สุดในประเทศไทย พระประธานภายในพระอุโบสถ คือ พระพุทธตรีโลกเชษฐ์ เป็นพระพุทธรูปปางมารวิชัย ทั้งพระอุโบสถและพระประธานนี้สร้างขึ้นในสมัยรัชกาลที่ 3 ผนังด้านในของพระอุโบสถมีภาพจิตกรรมฝาผนังฝีมือช่างสมัยรัชกาลที่ 3 ซุ้มประตูและหน้าต่างเป็นซุ้มยอดเจดีย์ มีลักษณะแปลกตาและงดงามมาก รอบ ๆ พระอุโบสถ มีซุ้มเสมา 8 ซุ้ม ตั้งอยู่บนกำแพงแก้ว เป็นใบเสมาคู่ซึ่งทำจากหินอ่อนสีเทา สลักเป็นภาพช้าง 3 เศียร งวงชูดอกบัวตูมเศียรละ 1 ดอก เบื้องบนมีดอกบัวบาน 3 ดอก บนกำแพงแก้วด้านทิศเหนือและทิศใต้ มีเกยอยู่ด้านละ 4 เกย ซึ่งใช้เป็นที่สำหรับประทับโปรยทานแก่ประชาชนในงานพระราชพิธี เรียกว่า "เกยโปรยทาน"
เปรตวัดสุทัศน์
ที่วัดสุทัศนเทพวรารามราชวรมหาวิหาร มีเรื่องเล่าขานกันถึงเปรต สัตว์ที่เกิดในอบายภูมิตามความเชื่อของพุทธศาสนาและชาวไทย ว่ามีเปรตเคยปรากฏอยู่ที่นี่ โดยเรื่องนี้อาจมีที่มาจากภายในพระวิหารมีภาพวาดบนเสาด้านข้างขององค์พระศรีศากยมุนี เป็นภาพจิตรกรรมที่วาดขึ้นในรัชสมัยพระบาทสมเด็จพระนั่งเกล้าเจ้าอยู่หัว  มีรูปหนึ่งเป็นรูปเปรตตนหนึ่งนอนพาดกายอยู่และมีพระสงฆ์กำลังยืนพิจารณาสังขาร ซึ่งภาพนี้มีชื่อเสียงมากในสมัยอดีต เป็นที่ร่ำลือกันว่าหากใครได้มีโอกาสไปกราบไหว้พระศรีศากยมุนีในพระวิหารหลวง ต้องไปดูรูปจิตรกรรม "เปรตวัดสุทัศน์" ที่ขึ้นชื่อนี้ จนมีคำกล่าวคล้องจองกันว่า "แร้งวัดสระเกศ เปรตวัดสุทัศน์"
นอกจากนี้แล้วยังมีเรื่องเล่ากันจากปากต่อปากว่า ในอดีตที่บริเวณหน้าพระวิหารหลวงนี้ มีผู้พบเห็นเปรตในเวลาค่ำคืนบ่อย ๆ สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ขณะที่ยังทรงดำรงตำแหน่งเจ้าอาวาสวัดสุทัศน์ ในเวลาประมาณ 3 ทุ่ม ยังเคยเปรยกับเปรต ความว่า "อยู่ด้วยกันนะ อย่าให้ชาวบ้านได้เดือดร้อน" จากนั้นเปรตก็ไม่มาปรากฏอีก
และมีความเป็นไปได้ว่า เปรตวัดสุทัศน์ อาจเป็นความเข้าใจผิดของผู้ที่มองเห็นเสาชิงช้าที่อยู่บริเวณหน้าวัดในเวลาเช้ามืดที่หมอกลง หรือทัศนวิสัยไม่ดี แล้วสำคัญผิดว่าเป็นเปรต หรืออาจจะมีที่มาจากพระราชนิพนธ์องค์หนึ่งของพระบาทสมเด็จพระมงกุฎเกล้าเจ้าอยู่หัว ที่ทรงเคยนิพนธ์เรื่อง "เปรตสะพานหัน" ที่ทรงเปรียบขอทานที่สะพานหันว่าเหมือนเปรต และมีการนำไปเปรียบเทียบกับขอทานที่อาศัยอยู่หน้าเทวสถานโบสถ์พราหมณ์ที่อยู่ใกล้เคียง
ลำดับเจ้าอาวาส
* เดือนมกราคม พ.ศ. 2443 นับอย่างปัจจุบันเป็นต้นปี พ.ศ. 2444
คลื่นชีวิต (แก้ความกำกวม)
คลื่นชีวิต อาจหมายถึง
นอร์ฟลอกซาซิน
นอร์ฟลอกซาซิน (Norfloxacin)
โรชาน เซธ
โรชาน เซธ  (Roshan Seth) เกิดเมื่อ วันที่ 2 เมษายน พ.ศ. 2485 เป็นนักแสดงชื่อดังของอังกฤษ และ บอลลีวู้ด โรชาน เซธ เกิดในรัฐพิหาร เขาเป็นบุตรของอาจารย์สอนวิชาเคมีคนหนึ่งในรัฐพิหาร ต่อมาได้เข้าวงการแสดง ผลงานภาพยนตร์ที่มีชื่อเสียง คือ คุรุ และคานธี ในบทชวาหระลาล เนห์รู
การท่องเที่ยวในประเทศลาว
การท่องเที่ยวเป็นอุตสาหกรรมที่เติบโตเร็วที่สุดในประเทศลาว ซึ่งได้รับการควบคุมโดยหน่วยงานของรัฐในระดับกระทรวง นั่นคือกระทรวงการท่องเที่ยวแห่งชาติลาว ที่ตั้งอยู่ในกรุงเวียงจันทน์
อินเตอร์ซิตี-เอ็กซ์เพรส
อินเตอร์ซิตี-เอ็กซ์เพรส (Intercity-Express) หรือ อีเซเอ (ICE) เป็นชื่อของรถไฟความเร็วสูงที่มีชื่อเสียงในประเทศเยอรมนีและยุโรปตะวันตก ทำรายได้สูงสุดในกลุ่มของด็อยท์เชอบาน โดยรู้จักกันกว้างขวางที่สุดในเยอรมนี
ปัจจุบัน อีเซเอมีรถไฟฟ้าทั้งหมด 259 ขบวน ในรูปแบบที่แตกต่างกัน 5 รุ่น ได้แก่ อีเซเอ 1 (ปรับใช้งานใน ค.ศ. 1991), อีเซเอ 2 (ค.ศ. 1996), อีเซเอ ที (ค.ศ. 1999), อีเซเอ 3 (ค.ศ. 1999) และอีเซเอ ทีดี (ค.ศ. 2001–2003 กลับมาให้บริการอีกครั้งใน ค.ศ. 2007) โดยอีซีเอ 3 มีรุ่นย่อยมากที่สุด ผลิตโดยการขนส่งบอมบาร์ดิเออร์และซีเมนส์
นอกจากในเยอรมนีแล้ว อีเซเอยังให้บริการในประเทศใกล้เคียงอีกด้วย เช่น อีเซเอ 1 วิ่งไปถึงเมืองบาเซิลและซูริก ประเทศสวิตเซอร์แลนด์ กับอีเซเอ 3 วิ่งไปถึงเมืองลีแยฌและบรัสเซลส์ ประเทศเบลเยียม และวิ่งไปไกลถึงกรุงอัมสเตอร์ดัม ประเทศเนเธอร์แลนด์ ในวันที่ 10 มิถุนายน ค.ศ. 2007 ทางรถไฟความเร็วสูงสายใหม่ระหว่างปารีส–แฟรงก์เฟิร์ต–ชตุทท์การ์ทได้เปิดใช้งาน ร่วมกับอีเซเอและเตเฌเว และในอนาคต อีเซเออาจให้บริการรถไฟลอดใต้อุโมงค์ช่องแคบอังกฤษไปถึงกรุงลอนดอน สหราชอาณาจักร
อีเซเอ 1
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด 250 km/h โดยเปิดให้บริการตั้งแต่ ค.ศ. 1991 และเพิ่มขึ้นเป็น 280 km/h ในปี ค.ศ. 1995 และลดเหลือเพียง 250 km/h อีกครั้ง โดยมีเพียงสายเนือร์นแบร์ก-มิวนิก สายเดียว ที่ใช้ความเร็ว 280 km/h.
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
อีเซเอ 2
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง
อีเซเอ 3
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์
อีเซเอ ที
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด 230 km/h มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้
อีเซเอ ทีดี
อีเซเอ ทีดี เป็นรถไฟความเร็วสูงรุ่นที่ 5 ของด็อยท์เชอบาน เริ่มใช้งานในปี ค.ศ. 2001 มีความคล้ายคลึงกับอีเซเอ ที คือ เป็นรถไฟที่สามารถเอียงได้ เพียงแต่ว่าอีเซเอ ทีดี เป็นรถดีเซลราง รถไฟผลิตโดยบริษัทบอมบาร์ดิเออร์และซีเมนส์
สถิติการใช้งาน
ตั้งแต่เดือนกรกฎาคม ค.ศ. 1991–2006 อีเซเอ มีผู้โดยสารรวมกว่า 550 ล้านคน
การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566
'''การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566''' เป็นการเลือกตั้งสมาชิกสภาผู้แทนราษฎรจังหวัดระยอง เขต 3 แทนที่นายนครชัย ขุนณรงค์ ที่ลาออกจากตำแหน่ง โดยกำหนดให้มีการเลือกตั้งในวันที่ 10 กันยายน พ.ศ. 2566
ที่มา
เมื่อวันที่ 26 กรกฎาคม พ.ศ. 2566 พลตำรวจเอก เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทย ได้เปิดเผยในรายการโหนกระแสว่ามี สส. ของพรรคก้าวไกลเคยต้องโทษจำคุกมาก่อน โดยต่อมาปรากฎว่าเป็นนายนครชัย ขุนณรงค์ สส. ระยอง เขต 3 เคยต้องโทษในคดีรับของโจรเมื่อ พ.ศ. 2542 ต่อมาในวันที่ 27 กรกฎาคม พ.ศ. 2566 นายนครชัยได้ชี้แจงว่าตนเคยต้องโทษจำคุกจริงและหลังจากนั้นไม่เคยกระทำความผิดใด ๆ อีก จากนั้นจึงประกาศลาออกจากตำแหน่งเพื่อแสดงความรับผิดชอบและยื่นหนังสือลาออกจากตำแหน่งอย่างเป็นทางการในวันที่ 3 สิงหาคม พ.ศ. 2566 จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร
คณะกรรมการการเลือกตั้งได้กำหนดวันเปิดรับสมัครรับเลือกตั้งในวันที่ 15-19 สิงหาคม พ.ศ. 2566 โดยผู้สมัครรับเลือกตั้งมีรายชื่อดังต่อไปนี้
แยกขัตติยานี
แยกขัตติยานี เป็นสี่แยกที่ตัดกันระหว่างถนนสุโขทัยกับถนนพิชัย ในพื้นที่แขวงดุสิต เขตดุสิต กรุงเทพมหานคร
กรุงเทพมหานครจึงได้นำคำว่า "ขัตติยานี" มาใช้เป็นชื่ออย่างเป็นทางการของสี่แยกดังกล่าว เพื่อให้อนุชนรุ่นหลังได้น้อมรำลึกถึง
และเนื่องด้วยแยกขัตติยานี ตั้งอยู่ใกล้กับสถานที่สำคัญทางการเมือง คือ อาคารรัฐสภา (เดิม) บนฝั่งถนนอู่ทองใน ทำให้ได้เป็นสถานที่ ๆ ใช้สำหรับการชุมนุมทางการเมืองหลายครั้ง โดยเฉพาะช่วง พ.ศ. 2556–57 และก่อนหน้านั้นในปี พ.ศ. 2555 เช่นเดียวกับแยกการเรือนที่อยู่ใกล้เคียง
ศาสนาพุทธและวิทยาศาสตร์
มีการกล่าวถึงศาสนาพุทธว่ามีเหตุผลและไม่ใช่ความเชื่อแบบหักล้างไม่ได้ (dogma) และมีหลักฐานที่แสดงว่า  เป็นมาอย่างนี้แล้วมาตั้งแต่ต้น แม้จะมีผู้ที่เสนอว่า ลักษณะเช่นนี้มีการให้ความสำคัญมากในปัจจุบัน  และเป็นการตีความใหม่โดยบางส่วน
แต่ว่า ไม่ใช่ว่า  ทุกนิกายในศาสนาพุทธ  จะหลีกเลี่ยงการมีความเชื่อที่หักล้างไม่ได้  หรือสามารถวางตัวเป็นกลางเกี่ยวกับเรื่องเหนือธรรมชาติ  หรือว่าเปิดใจที่จะยอมรับการค้นพบทางวิทยาศาสตร์ (ที่อาจจะขัดกับหลักศาสนา) รูปแบบของศาสนาพุทธมีหลายอย่าง รวมทั้งแบบมีความเชื่ออย่างมั่นคงในลัทธิของตน (fundamentalism) แบบเน้นการบูชา แบบอ้อนวอนผีบ้าน และแบบที่มีความเชื่อทางไสยศาสตร์ต่าง ๆ อย่างไรก็ดี มีการอ้างถึงความเหมือนกันระหว่างการตรวจสอบทางวิทยาศาสตร์และแนวคิดวิถีพุทธ ในปี ค.ศ. 2005 องค์ทะไลลามะที่สิบสี่  เทนซิน เกียตโซ  ได้กล่าวปาฐกถาในงานประชุมของสมาคมประสาทวิทยาศาสตร์ (Society for Neuroscience) ในเมืองวอชิงตัน ดี.ซี. ที่กำหนด "การตั้งความสงสัยเกี่ยวกับเรื่องสัมบูรณ์ (คือความเชื่อว่าสิ่งนี้ต้องเป็นอย่างนี้เท่านั้น)" และการพึ่งอาศัยความเป็นเหตุผล (causality) และประสบการณ์นิยม  (empiricism) ว่าเป็นหลักที่เหมือนกันในพุทธศาสนาและวิทยาศาสตร์
พุทธศาสนาและระเบียบวิธีทางวิทยาศาสตร์
โดยมีความสอดคล้องกับระเบียบวิธีทางวิทยาศาสตร์มากกว่าศาสนาที่สืบ ๆ กันมาและที่อาศัยความเชื่ออื่น ๆ กาลามสูตรยืนยันให้ทำการประเมินหลักฐานอย่างถูกต้อง ไม่ให้อาศัยเพียงแค่ความเชื่อ  เรื่องที่เล่าต่อ ๆ กันมา  หรือการคาดคิดเพียงเท่านั้น  คือ "กาลามชนทั้งหลาย ก็สมควรที่ท่านทั้งหลายจะสงสัย สมควรที่จะลังเลใจ. ท่านทั้งหลายเกิดความสงสัยลังเลใจในฐานะที่ควรสงสัยอย่างแท้จริง. มาเถิด กาลามชนทั้งหลาย ท่านทั้งหลายอย่าได้ยึดถือ  (คืออย่าปลงใจเชื่อ) โดยฟังตามกันมา (มา อนุสฺสเวน), อย่าได้ยึดถือโดยการถือสืบ ๆ กันมา (มา ปรมฺปราย), อย่าได้ยึดถือโดยการเล่าลือว่า ข้อนี้เป็นอย่างนี้ ๆ (มา อิติกิราย), อย่าได้ยึดถือโดยอ้างตำรา (มา ปิฏกสมฺปทาเนน), อย่าได้ยึดถือโดยเหตุแห่งการตรึก (มา ตกฺกเหตุ), อย่าได้ยึดถือโดยอนุมาน (มา นยเหตุ), อย่าได้ยึดถือโดยการตรึกตามเหตุ  (มา อาการปริวิตกฺเกน), อย่าได้ยึดถือโดยชอบใจว่า สมกับทิฏฐิของตน ทนต่อการพิสูจน์ (มา ทิฏฺฐินิชฺฌานกฺขนฺติยา), อย่าได้ยึดถือโดยเชื่อว่า อยู่ในรูปแบบสมควรจะเชื่อได้ (มา ภพฺพรูปตาย), อย่าได้ยึดถือโดยความนับถือว่า สมณะผู้นี้เป็นครูของเรา (มา สมโณ โน ครูติ)"
แนวทางทั่วไปของพระสูตรนั้นเหมือนกับคำขวัญของราชสมาคมแห่งลอนดอนว่า "อย่าไปถือเอาเพียงคำของใครว่าเป็นจริง" (Take no-one's word for it)
ศาสนาพุทธและจิตวิทยา
ในช่วงคริสต์ทศวรรษ 1970 มีผลงานทดลองหลายงานที่เสนอว่า กรรมฐานในพุทธศาสนา  สามารถให้ความเข้าใจเกี่ยวกับสภาวะทางจิตได้อย่างกว้างขวาง และความสนใจในการใช้กรรมฐานเป็นวิธีให้ความรู้เกี่ยวกับสภาวะทางจิตก็ได้เริ่มประทุขึ้นใหม่เร็ว ๆ นี้ เพราะเหตุแห่งเทคโนโลยีที่สามารถใช้สร้างภาพสมองเช่น fMRI และ SPECT
งานวิจัยเช่นนี้ได้รับคำสนับสนุนจากองค์ทะไลลามะที่สิบสี่ ผู้ได้แสดงความสนใจในการสำรวจหาความเชื่อมโยงกันระหว่างพุทธศาสนาและวิทยาศาสตร์  และทรงเสด็จไปยังงานประชุมของสถาบันจิตและชีวิต (Mind and Life Institute) เสมอ ๆ
ในปี ค.ศ. 1974 อาจารย์กรรมฐานของนิกายกาจูร์ปะแห่งพุทธวัชรยานได้พยากรณ์ว่า "พุทธศาสนาจะมาถึงประเทศตะวันตกโดยเป็นจิตวิทยา" ซึ่งเป็นทัศนคติที่ไม่ค่อยมีคนเห็นด้วยในช่วงนั้น แต่จริง ๆ แล้วแนวคิดต่าง ๆ ของศาสนาพุทธได้เผยแพร่ไปในประเทศตะวันตก มากที่สุดในทางวิทยาศาสตร์ที่เกี่ยวกับจิตวิทยา ทฤษฎีวิทยาศาสตร์ปัจจุบัน เช่นที่คิดขึ้นโดยคาร์ล รอเจอร์ส  มีอะไรหลายอย่างที่คล้ายกับแนวคิดพุทธ
น.พ. วิลเลียม เจมส์ ผู้นับถือกันว่าเป็นบิดาของสาขาจิตวิทยาในประเทศสหรัฐอเมริกา  มักจะใช้แนวคิดจากศาสนาพุทธ  เมื่อกำหนดแนวคิดเกี่ยวกับการรับรู้  เช่น  คำว่า "stream of consciousness" (กระแสจิต) ซึ่งมาจากคำบาลีว่า  "วิญฺญาณโสต" ในหนังสือ Varieties of Religious Experience (ความต่าง ๆ กันของประสบการณ์ทางศาสนา) เจมส์ได้โปรโมตการใช้กรรมฐานในจิตวิทยา มีคนกล่าวว่า เขาได้ประกาศต่อหน้าเล็กเช่อร์ที่มหาวิทยาลัยฮาร์วาร์ดว่า  "นี่จะเป็นจิตวิทยาที่ทุกคนจะต้องศึกษาอีก 25 ปีต่อจากนี้"
ศาสนาพุทธโดยเป็นวิทยาศาสตร์
อาจารย์กรรมฐานโกเอ็นก้าอธิบาย "พุทธธรรม" ว่าเป็น "วิทยาศาสตร์เกี่ยวกับจิตและสสารล้วน ๆ" และอ้างว่า ศาสนาพุทธใช้ศัพท์และเหตุผลทางปรัชญาและจิตวิทยา  ที่แม่นยำ  ที่เป็นเชิงวิเคราะห์ อาจารย์พรรณนาคำสอนของพระพุทธเจ้าว่า ไม่ใช่เป็นความเชื่อในหลักคำสอนที่พิสูจน์ไม่ได้  แต่เป็นการตรวจสอบธรรมชาติตามความเป็นจริง  ซึ่งต้องอาศัยการทำ  ไม่เอนเอียง  และไม่ลำเอียง
สิ่งที่ยอมรับกันทั่ว ๆ ไปในคำสอนศาสนาพุทธก็คือ ผลต้องเกิดจากเหตุ เริ่มตั้งแต่ปฐมเทศนาคือธัมมจักกัปปวัตนสูตรเป็นต้นไป พระพุทธเจ้าได้ทรงอธิบายความจริงของสิ่งทั้งปวงโดยความเป็นเหตุและผล เช่น ความทุกข์และโทมนัสที่มีอยู่ในคนใดคนหนึ่ง  ล้วนแต่มาจากเหตุ วิธีการหนึ่งที่จะอธิบายมรรคมีองค์แปดก็คือ การหันเข้าหาความจริงที่มีอยู่ในปัจจุบัน  และทำความเข้าใจความจริงนั้นโดยประจักษ์ แม้ว่า จะมีการถกเถียงกันว่า การตรวจสอบเช่นนี้เป็นไปทางอภิปรัชญาหรือญาณวิทยา
พระภิกษุนิกายเซน ทิก เญิ้ต หั่ญได้เขียนเกี่ยวกับศาสนาพุทธและวิทยาศาสตร์ไว้ว่า "ในศาสนาพุทธ มีความจริงสองอย่างคือ สมมุติสัจจะและปรมัตถสัจจะ เมื่อกล่าวถึงสมมุติสัจจะ  ชาวพุทธจะพูดถึงสิ่งมีชีวิตและสิ่งไม่มีชีวิต  การเกิดและการตาย  การมาและการไป  ภายในและภายนอก  สัตว์หนึ่งหรือมากเป็นต้น และคำสอนและข้อปฏิบัติของพระพุทธเจ้าที่อาศัยสมมุติสัจจะ  จะช่วยลดความทุกข์  และช่วยนำมาซึ่งความกลมกลืนและความสุข เมื่อกล่าวถึงปรมัตถสัจจะ  คำสอนจะก้าวล่วงบัญญัติว่า  สิ่งมีชีวิตและสิ่งไม่มีชีวิต  การเกิดและการตาย  การมาและการไป  ภายในและภายนอก  สัตว์หนึ่งหรือมากเป็นต้น และคำสอนและข้อปฏิบัติที่อาศัยปรมัตถสัจจะ  จะช่วยผู้ปฏิบัติให้พ้นจากการเลือกปฏิบัติ (ต่อบุคคลต่าง ๆ) ความหวาดกลัว  และช่วยให้สัมผัสพระนิพพาน  ซึ่งเป็นปรมัตถสัจจะ ชาวพุทธไม่เห็นข้อขัดแย้งระหว่างสัจจะทั้งสอง  และมีอิสระในการประยุกต์ใช้คำสอนเกี่ยวกับสัจจะทั้งสองให้ดี
วิทยาศาสตร์แบบคลาสสิก ดังที่เห็นในทฤษฎีของไอแซก นิวตัน  สร้างขึ้นบนรากฐานที่สะท้อนประสบการณ์ในชีวิตประจำวัน ที่วัตถุต่าง ๆ มีอยู่โดยตนเอง และสามารถกำหนดได้ในกาลเวลาและสถานที่ ส่วนกลศาสตร์ควอนตัมเป็นมูลฐานที่ใช้เพื่อเข้าใจว่า ธรรมชาติในระดับที่เล็กกว่าอะตอมมีความเป็นไปอย่างไร แต่เป็นศาสตร์ที่แตกต่างจากวิทยาศาสตร์แบบคลาสสิกอย่างสิ้นเชิง เพราะว่า ในศาสตร์นี้  ไม่มีอะไรที่เรียกว่า  ปริภูมิเปล่า (empty space)  และตำแหน่งและโมเมนตัมไม่สามารถกำหนดได้อย่างแม่นยำพร้อม ๆ กัน อนุภาคมูลฐานสลับเปลี่ยนจากมีแล้วก็ไม่มี และไม่ได้มีอยู่จริง ๆ แต่มีเพียงแต่  "ความโน้มน้าวที่จะมี"
วิทยาศาสตร์แบบคลาสสิกดูเหมือนจะสะท้อนสมมุติสัจจะ และกลศาสตร์ควอนตัมดูเหมือนจะก้าวหน้าไปเพื่อจะแสดงปรมัตถสัจจะ โดยพยายามเป็นอย่างยิ่งที่จะทิ้งบัญญัติว่า สิ่งมีชีวิตและสิ่งไม่มีชีวิต  ภายในและภายนอก  ความเป็นเดียวกันและความเป็นอันอื่นเป็นต้น ในขณะเดียวกัน นักวิทยาศาสตร์ก็กำลังทำความพยายามเพื่อจะค้นหาความสัมพันธ์ระหว่างสัจจะทั้งสอง  ที่วิทยาศาสตร์ทั้งสองแบบเป็นตัวแทน เพราะว่า สัจจะทั้งสองสามารถทดสอบได้และประยุกต์ใช้ได้ในชีวิต
ในวิทยาศาสตร์ ทฤษฎีหนึ่ง ๆ ควรจะได้รับการทดสอบหลาย ๆ ทางก่อนที่จะมีการยอมรับโดยพวกนักวิทยาศาสตร์ พระพุทธเจ้าก็ทรงแนะนำในกาลามสูตรด้วยว่า คำสอนและความเข้าใจที่ครูสอน  ควรจะรับการทดสอบผ่านประสบการณ์ก่อนที่จะยอมรับว่าเป็นความจริง ความเข้าใจที่แท้จริง หรือว่า  สัมมาทิฏฐิ  มีสมรรถภาพในการปลดเปลื้อง  (ให้พ้นจากการเลือกปฏิบัติเป็นต้น) และในการนำมาซึ่งความสงบและความสุข สิ่งที่ค้นพบในวิทยาศาสตร์ก็เป็นความเข้าใจเหมือนกัน และสามารถประยุกต์ใช้ในเทคโนโลยี  แต่ก็สามารถประยุกต์ใช้ในพฤติกรรมในชีวิตประจำวันของเรา  เพื่อเพิ่มคุณภาพของชีวิตและเพิ่มความสุข ชาวพุทธและนักวิทยาศาสตร์สามารถแชร์วิธีการและข้อปฏิบัติแก่กันและกัน และสามารถได้ประโยชน์จากความเข้าใจและประสบการณ์ของกันและกัน
ข้อปฏิบัติที่เป็นไปเพื่อสติและสมาธิจะนำมาซึ่งความเข้าใจ ซึ่งสามารถช่วยทั้งชาวพุทธและนักวิทยาศาสตร์ ความเข้าใจ (ปัญญา) ที่สอนโดยผู้ปฏิบัติที่แทงตลอดแล้วเช่นพระพุทธเจ้าและพระโพธิสัตว์ สามารถเป็นแรงจูงใจและแรงอุปถัมก์  สำหรับทั้งผู้ปฏิบัติชาวพุทธและนักวิทยาศาสตร์ และการทดสอบทางวิทยาศาสตร์สามารถช่วยผู้ปฏิบัติชาวพุทธ ให้มีความเข้าใจที่ดีขึ้น  มีความั่นใจมากขึ้น  เกี่ยวกับความเข้าใจที่ได้มาจากโบราณจารย์ทั้งหลาย เป็นความเชื่อของข้าพเจ้า (พวกเรา) ว่า ในศตวรรษที่ 21 นี้  ศาสนาพุทธและวิทยาศาสตร์ะจะดำเนินไปด้วยกันเพื่อโปรโหมตเพิ่มความเข้าใจสำหรับเราทุกคน  และนำมาซึ่งการปลดเปลื้องยิ่ง ๆ ขึ้น  โดยลดการเลือกปฏิบัติ  ช่องว่าง (ระหว่างคนกลุ่มต่าง ๆ) ความหวาดกลัว  ความโกรธ  และความสิ้นหวังในโลก"
คำกล่าวของนักวิทยาศาตร์สำคัญ
นีลส์ บอร์ นักฟิสิกส์ผู้ได้รับรางวัลโนเบลสาขาฟิสิกส์ในปี ค.ศ. 1922 ได้กล่าวไว้ว่า "โดยขนานกับบทเรียนที่ได้เกี่ยวกับทฤษฎีอะตอม [เราจะต้องหันไปสนใจ]ปัญหาทางญาณวิทยาประเภทที่นักปราชญ์เช่นพระพุทธเจ้าและเล่าจื๊อได้เผชิญมาแล้ว เมื่อเราพยายามจะทำความกลมกลืนระหว่างความเป็นผู้ชมและผู้แสดง ในละครชีวิตอันยิ่งใหญ่"
โลมิฟลอกซาซิน
โลมิฟลอกซาซิน (Lomefloxacin)
ศาสนาพุทธและวิทยาศาสตร์
คำกล่าวของนักวิทยาศาตร์สำคัญ
เบอร์ทรันด์ รัสเซลล์ นักปราชญ์ผู้ได้รางวัลโนเบลสาขาวรรณกรรมในปี ค.ศ. 1950 ได้พรรณนาศาสนาพุทธว่าเป็นปรัชญาเชิงวิทยาศาสตร์และ speculative philosophy โดยกล่าวว่า "ศาสนาพุทธเป็นการผสมกันของทั้งปรัชญาเชิงวิทยาศาสตร์และ speculative philosophy ูซึ่งสนับสนุนระเบียบวิธีทางวิทยาศาสตร์ และทำการตามนั้นจนถึงที่สุด ที่อาจเรียกได้ว่าเป็นเหตุผลนิยม ในศาสนาเราอาจที่จะพบคำตอบต่อคำถามที่น่าสนใจเช่น "อะไรคือจิตและสสาร  ในระหว่างทั้งสองนั้นอะไรสำคัญกว่า  โลกนี้ดำเนินไปมีจุดประสงค์อะไรหรือไม่  มนุษย์เกี่ยวข้องกับธรรมชาติอย่างไร  มีแบบการใช้ชีวิตที่ประเสริฐหรือไม่" เป็นศาสตร์ที่รับช่วงต่อในที่ที่วิทยาศาสตร์พาไปไม่ได้เพราะว่าความจำกัดทางเครื่องมือของวิทยาศาสตร์ สิ่งที่พุทธศาสนาพิชิตก็คือเรื่องของจิต"
น่าซี
ชาวน่าซี หรือ หน่าซี เป็นชนกลุ่มหนึ่งในประเทศจีน ส่วนใหญ่จะอยู่ในเมืองลี่เจียง เมืองที่มีมนต์เสน่ห์แห่งหนึ่งของมณฑลยูนนาน
ประวัติ
ไม่มีผู้ใดรู้แน่ชัดว่าต้นตระกูลของชาวน่าซีอยู่ที่ใด แต่เชื่อกันว่าเมื่อสหัสวรรษก่อน ชนกลุ่มนี้ตั้งถิ่นฐานอยู่ทางตะวันตกเฉียงเหนือของจีน (ในมณฑลชิงไห่ มณฑลกานซู่ และมณฑลเสฉวนในปัจจุบัน) ก่อนจะถูกชาวเอเชียกลางรุกรานจึงต้องถอยร่นลงมาทางใต้ในปัจจุบัน
นักชาติพันธุ์วิทยาจากทั่วโลกได้ให้ความสนใจศึกษา กรณีของชาวน่าซีมาก ไม่ว่าจะเป็นเรื่องของภาษาที่ใช้ภาพเป็นสัญลักษณ์ ขนบธรรมเนียมประเพณี พิธีกรรม หรือโครงสร้างทางสังคมของชนกลุ่มนี้ ชาวน่าซีเป้นหนึ่งในชนกลุ่มน้อยในโลกที่มีโครงสร้างแบบสตรีมีบทบาทโดดเด่น ปัจจุบันโครงสร้างนี้ก็ยังคงเห็นได้ชัด ในชุมชนชาวน่าซี สตรีเป็นผู้ประกอบกิจกรรมที่สำคัญ ๆ และกิจกรรมที่ต้องใช้แรงกายมาก และเป็นผู้ที่มีบทบาทสูงในการจัดการครอบครัวของตน
การแต่งกาย
เครื่องแต่งกายของสตรีน่าซี มีรองหลังเพื่อช่วยลดน้ำหนักของสัมภาระที่ต้องแบกหาม เครื่องประดับเป็นรูปกลม 2 ชิ้นใหญ่ และ 7 ชิ้นน้อย ๆ ทางด้านหลังของชุด เป็นสัญลักษณ์แทนดวงอาทิตย์ ดวงจันทร์ และดาว ซึ่งก็คือฟากฟ้าของทั้งหลายทั้งปวงนั้นเอง เครื่องประดับเหล่านี้คือสัญลักษณ์ของสตรีผู้มีหลังสู้ฟ้าหน้าสู้ดิน
วัฒนธรรม
ในคัมภีร์ตงปา (หรือบางที่อ่านทับศัพท์ว่าดองปา) ของชาวน่าซี ซึ่งเป็นคัมภีร์ที่จารึกแบบอักษรภาพ มีสุภาษิตบทหนึ่งกล่าวไว้ว่า "ที่ใดฟากฟ้าและแผ่นดินยังคงไม่ถูกแบ่งแยกออกจากกัน ที่นั่นมวลไม้ย่อมเคลื่อนกาย มวลหินย่อมเอ่ยวาจา" นอกจากนี้คัมภีร์นี้ยังรวมเรื่องราวเกี่ยวกับความเชื่อ และประวัติศาสตร์วัฒนธรรมอื่น ๆ ของชาวน่าซี ซึ่งรวมไปถึงความรู้ด้านดาราศาสตร์ และไสยศาสตร์
ประมาณว่าพ่อหมอตงปาที่ยังมีชีวิตอยู่ประมาณ 30-40 คน บางคนทำงานให้กับสถาบันลี่เจียง โดยทำหน้าที่แปลจารึกของชาวน่าซี นอกจากนี้ หมอดูยังเป็นผู้ประกอบพิธีกรรมเต้นไฟ และมีดอันเป็นกิจกรรมทางวัฒนธรรมของชาวน่าซี
เทศกาลที่สำคัญของชาวน่าซีคือวันที่8 เดือนกุมภาพันธ์ หนุ่มสาวจะมาชุมนุมกัน จัดกิจกรรมเซ่นไหว้ เต้นรำและร้องเพลงกัน ตลอดจนแข่งขันการร้องเพลงด้วย บางทีก็จัดกันเอง ตกกลางคืนแต่ละหมู่บ้านก็จะจัดกิจกรรมเต้นรำ
พิธีกรรม
ในงานพิธีของชุมชนเป็นโอกาสของหญิงสาวที่จะได้เลือกคู่ครอง ชายที่ถูกเลือกจะอาศัยอยุ่กับภรรยาของตนเวลากลางคืนเท่านั้น ในเวลากลางวันเขายังต้องทำงานอยู่กับมารดาของตนเอง ห้องนี้เป็นที่รโหฐานซึ่งนางใช่ชีวิตอยู่ร่วมกับคู่รัก ส่วนผู้ชายต้องอาศัยอยู่ในห้องรวมกับสมาชิกชายคนอื่น ๆ ในครอบครัว ชุมชนที่มีเพศหญิงมีบทบาททางหน้าที่การงานเช่นนี้ บุรุษจึงเป็นเพศที่ให้ความรื่นรมย์แก่ชุมชน ได้แก่การร้อง การเต้น และการดนตรี
เจ้าคณะใหญ่หนกลาง
เจ้าคณะใหญ่หนกลาง คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนกลาง ปัจจุบัน คือ สมเด็จพระมหารัชมงคลมุนี (ธงชัย ธมฺมธโช) ผู้ช่วยเจ้าอาวาสวัดไตรมิตรวิทยาราม ประธานมูลนิธิร่มฉัตร เป็นผู้ดำรงตำแหน่ง
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
ประเทศยูกันดาในโอลิมปิกเยาวชนฤดูร้อน 2014
ประเทศยูกันดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติยูกันดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศยูกันดาได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ฟุตซอลในซีเกมส์
ฟุตซอลในการแข่งขันซีเกมส์ ได้เริ่มแข่งในปี พ.ศ. 2550
เดอะเฟซ (สหราชอาณาจักร)
เดอะเฟซ เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา รายการได้เริ่มออกอากาศวันที่ 30 กันยายน ค.ศ. 2013 ทางช่อง สกาย ลิฟวิ่ง[En] เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ
อย่างไรก็ตาม ในเดือนกรกฎาคม ค.ศ. 2014 ได้รับการยืนยันว่าจะไม่มีการสร้างฤดูกาลถัดไปของรายการอีกเนื่องจากเรตติ้งของรายการที่ย่ำแย่
กติกา
ดูบทความหลักที่: เดอะเฟซ
ซีซัน
สัญลักษณ์สี
สถานีรถไฟชุมทางบ้านไผ่นาบุญ
สถานีรถไฟชุมทางบ้านไผ่นาบุญ (Ban Phai Na Bun Junction Railway Station) เป็นสถานีรถไฟลำดับที่446 ของการรถไฟแห่งประเทศไทย มีขั้นเป็นสถานีรถไฟชั้น 3 เป็นสถานีรถไฟล่าสุดในสารบบของการรถไฟแห่งประเทศไทย สร้างขึ้นพร้อมกับ การสร้างเส้นทางรถไฟทางคู่ ช่วง ชุมทางคลองสิบเก้า-ชุมทางแก่งคอย และสร้างทาง Chord line ช่วงสถานีรถไฟชุมทางบ้านไผ่นาบุญ-สถานีรถไฟชุมทางหนองบัว เพื่อความอำนวยสะดวกในการเดินทางของรถบรรทุกเชื้อเพลิงไปยังเส้นทางต่างๆได้รวดเร็วขึ้น
ประวัติ
สถานีรถไฟชุมทางบ้านไผ่นาบุญ ตั้งอยู่ระหว่างสถานีรถไฟบุใหญ่ - สถานีรถไฟชุมทางแก่งคอย/สถานีรถไฟชุมทางหนองบัว บนหลักกม.ที่ 162 เป็นสถานีที่ถูกสร้างขึ้นใหม่ จากโครงการรถไฟทางคู่ช่วงชุมทางคลองสิบเก้า - ชุมทางแก่งคอย ในแผนยุทธศาสตร์การพัฒนาพื้นที่บริเวณชายฝั่งทะเลตะวันออก ระยะที่ 2 เพื่อรองรับการขยายตัวของท่าเรือแหลมฉบัง ขั้นที่ 2 ซึ่งจากผลการออกแบบรายละเอียดและการศึกษาปริมาณความต้องการด้านการขนส่ง เส้นทางดังกล่าวเมื่อปี 2541 และผลการศึกษาทบทวนโครงการเมื่อปี 2544 การรถไฟแห่งประเทศไทย ได้รับอนุมัติให้ดำเนินโครงการก่อสร้างทางคู่ ตอนฉะเชิงเทรา – ศรีราชา และต่อขยายเข้าสู่แหลมฉบังเป็นลำดับแรก
เพื่อให้การก่อสร้างทางคู่ในเส้นทางสายชายฝั่งทะเลตะวันออกเป็นไปอย่างต่อเนื่อง จึงมีโครงการที่จะก่อสร้างทางคู่ ช่วงฉะเชิงเทรา – คลองสิบเก้า – แก่งคอย เพื่อขยายขีดความสามารถของเส้นทางขนส่งหลักที่มีความสำคัญในการเชื่อมโยงการขนส่งระบบราง จากภาคเหนือและภาคตะวันออกเฉียงเหนือ ไปยังพื้นที่ชายฝั่งทะเลตะวันออกสู่ท่าเรือแหลมฉบัง ซึ่งสอดคล้องกับนโยบายรัฐบาลในการพัฒนาระบบการขนส่งและโลจิสติกส์ อย่างบูรณาการ รวมทั้งแผนพัฒนาต่างๆ ที่สนับสนุนให้มีการพัฒนาระบบขนส่งระบบราง เพื่อให้เกิดการประหยัดทรัพยากร พลังงานและลดมลพิษ
จุดประสงค์ของการสร้างสถานี คือ ใช้เป็นสถานี chord line แยกเส้นทางขบวนรถสินค้าจากภาคตะวันออก ให้เลี้ยวซ้ายเข้าสถานีหนองบัว หรือขบวนรถสินค้าจากภาคเหนือ ให้เลี้ยวขวาจากสถานีหนองบัวเข้าสถานีไผ่นาบุญ โดยที่ขบวนรถไม่ต้องเสียเวลาเข้าไปทำสับเปลี่ยนที่สถานีชุมทางแก่งคอยเหมือนอดีตอีกต่อไป
ตัวอย่าง ถ้าขบวนรถน้ำมันดิบ หรือ ขบวนรถก๊าซ เช่น ขบวน 635 แหลมฉบัง - บึงพระ หรือ ขบวน 629 มาบตาพุต - บึงพระ หรือ ขบวน 651 บางละมุง - นครสวรรค์ ผ่านสถานีไผ่นาบุญในทิศทางเดียวกับในภาพนี้ ขบวนรถสามารถเลี้ยวซ้ายไปทางสถานีหนองบัว และมุ่งหน้าไปชุมทางบ้านภาชี และผ่าน chord line อีกจุด ขึ้นไปยังปลายทางได้โดยไม่เสียเวลาสับเปลี่ยนกลับทิศทาง
หลังจากการก่อสร้างเสร็จสิ้นจึงได้ทำการเปิดใช้สถานีรถไฟแห่งใหม่ (สถานีรถไฟชุมทางบ้านไผ่นาบุญ) นี้ เมื่อวันที่ 3 กุมภาพันธ์ 2563
ลักษณะ
เป็นสถานีชุมทางรถไฟซึ่งเป็นจุดเริ่มต้นของทางรถไฟสายชุมทางคลองสิบเก้า-ชุมทางแก่งคอย รวมทั้งยังเป็น 1 ใน 18 สถานีชุมทางรถไฟในประเทศไทย สถานีรถไฟแห่งนี้มีความสำคัญต่อการเดินรถไฟในพื้นที่ภาคกลาง และภาคตะวันออก
เป็นชุมทางรถไฟที่เป็นสามเหลี่ยมรถไฟ(chord line) โดยชุมทางรถไฟด้านซ้าย ไปยัง สถานีรถไฟชุมทางหนองบัว และชุมทางรถไฟด้านขวา ไปยัง สถานีรถไฟชุมทางแก่งคอยได้ ทำให้การเดินทางขนส่งน้ำมันเชื้อเพลิงหรือปิโตรเลียมจาก มาบตาพุด บางละมุง และ ท่าเรือแหลมฉบัง ไปยังเส้นทางสายเหนือ เช่น บึงพระ นครลำปาง ได้รวดเร็วขึ้นโดยไม่ต้องเปลี่ยนเส้นทางที่สถานีรถไฟชุมทางแก่งคอย
ยุทธการที่ลำพี้
ยุทธการที่ลำพี้ (Battle of Nanpi) ที่เกิดขึ้นในเดือน 1 ของ 205 ระหว่างยุคที่รู้จักในชื่อ ยุคสิ้นราชวงศ์ฮั่น การรบครั้งนี้เป็นการทำลายล้าง อ้วนถำ หนึ่งในบุตรชายของ อ้วนเสี้ยว ที่พยายามสืบทอดตำแหน่งของบิดา โดยศัตรูของเขา โจโฉ ซึ่งรับราชการเป็นหนึ่งในสามเสนาบดี และได้ชัยชนะครั้งสำคัญครั้งก่อนหน้าเหนือบุตรชายอีกคนของอ้วนเสี้ยว อ้วนซง ชัยชนะของโจโฉที่ ลำพี้ ส่งผลให้เขาไม่สามารถควบคุมที่ราบภาคเหนือได้ขณะเดียวตระกูลอ้วนก็ถูกไล่ล่าทำให้ต้องหนีขึ้นเหนือ
ปูมหลัง
อ้วนเสี้ยว ขุนศึกผู้เรืองอำนาจทางภาคเหนือของจีนพ่ายแพ้อย่างเบ็ดเสร็จใน ยุทธการที่กัวต๋อ โดย โจโฉ ใน 200
สโมสรฟุตบอลรูบินคาซัน
สนาม
สนามเหย้าของสโมสรคือคาซันอะเรนา มีความจุ 45,000 ที่นั่ง ตั้งอยู่ที่เมืองคาซัน ส่วนสนามเหย้าของชุดเยาวชนคือสนามกีฬารูบิน (ความจุ 10,000 ที่นั่ง) ตั้งอยู่ทางทิศเหนือของตัวเมือง
แจ็กสัน หวัง
แจ็คสัน หวัง (왕잭슨; เกิด 28 มีนาคม ค.ศ. 1994) เป็นแร็ปเปอร์ นักร้อง นักแต่งเพลง นักออกแบบด้านแฟชั่น และผู้กำกับมิวสิกวิดีโอชาวฮ่องกง เขาเป็นผู้ก่อตั้งค่ายเพลง Team Wang และดำรงตำแหน่งผู้อำนวยการสร้างสรรค์กับหัวหน้านักออกแบบแบรนด์แฟชั่นของค่ายนี้  หวังเกิดและเติบโตในฮ่องกง เริ่มแรกได้รับการยอมรับอย่างกว้างขวางหลังเข้าร่วมวงบอยแบนด์เคป็อป ก็อตเซเวน ของเจวายพีเอนเตอร์เทนเมนต์ใน ค.ศ. 2014 ต่อมาใน ค.ศ. 2017 เขาก่อตั้ง Team Wang และเริ่มออกเพลงเดี่ยวในประเทศจีนและนานาชาติในเวลาถัดมา ใน ค.ศ. 2021 หวังลาออกจากเจวายพีเอนเตอร์เทนเมนต์และก่อตั้ง Panthepack วงฮิปฮ็อปจีนของ Team Wang ก่อนที่เขาจะเข้าวงการดนตรี หวังเคยเล่นเป็นนักดาบเซเบอร์และเข้าแข่งขันทั้งในและต่างประเทศ
1994–2016: ชีวืตช่วงต้นและเปิดตัวกับก็อตเซเวน
แจ็กสัน หวัง เกิดที่เกาลูนตง ฮ่องกง เมื่อวันที่ 28 มีนาคม ค.ศ. 1994 เป็นบุตรคนเล็กของริกกี หวัง (บิดา) และโซเฟีย โชว (มารดา) มีพี่ชาย 1 คน พ่อของแจ็กสันเป็นอดีตนักกีฬาฟันดาบทีมชาติจีน ส่วนแม่ของเขาก็เป็นอดีตนักกีฬายิมนาสติกทีมชาติจีน หวังเริ่มฝึกซ้อมฟันดาบตอนอายุ 10 ขวบ แล้วได้รับรางวัลหลายรางวัลในฐานะส่วนหนึ่งของฟันดาบทีมชาติฮ่องกง รวมถึงการชนะเลิศในการแข่งขัน Asia Junior and Cadet Fencing Championship เมื่อ ค.ศ. 2011
ใน ค.ศ. 2010 ขณะที่เขากำลังเล่นบาสเกตบอลที่โรงเรียน ตัวแทนเจวายพีเอนเตอร์เทนเมนต์ บริษัทจัดหานักแสดงสัญชาติเกาหลีใต้ สังเกตตัวหวังและเชิญเขาเข้าร่วมออดิชั่นระดับโลกที่เกาลูน ต่อมาในเดือนธันวาคม ค.ศ. 2010 มีการประกาศว่าเขาผ่านการออดิชัน โดยอยู่ในอันดับ 1 จากผู้เข้าร่วมทั้ง 2,000 คน ขณะที่เขาเตรียมตัวในการแข่งขันโอลิมปิกฤดูร้อน 2012 มีผู้เสนอทุนการศึกษาเข้าเรียนการฟันดาบที่มหาวิทยาลัยสแตนฟอร์ด แต่เนื่องจากเขาผ่านรอบออดิชันแล้ว เขาจึงปฏิเสธไป ในเดือนกรกฎาคม ค.ศ. 2011 หวังย้ายไปที่โซลเพื่อฝึกซ้อมในด้านเคป็อป สองปีต่อมา เขาปรากฏตัวครั้งแรกในรายการ Win: Who Is Next ซึ่งในรายการดังกล่าวเป็นการแข่งขันระหว่างเด็กฝึกหัดจากวายจี (ซึ่งภายหลังได้เปิดตัวเป็นสมาชิกวงวินเนอร์ (WINNER) และวงไอคอน (iKON) ในเวลาต่อมา) และค่ายเจวายพีเอนเตอร์เทนเมนต์ (นอกจากแจ็กสันแล้วยังมีมาร์ก ยู-กย็อม และแบมแบม ซึ่งได้เปิดตัวเป็นวงก็อตเซเวนด้วยกัน) วงนี้ออกซิงเกิลแรกในชื่อ "Girls Girls Girls" ในเพลงเปิดตัวอีพี Got It? เมื่อวันที่ 16 มกราคม ค.ศ. 2014
ใน ค.ศ. 2014 หวังเข้าแสดงใน Roommate รายการวาไรตีของเอสบีเอสในซีซันที่สอง ความนิยมในตัวหวังมีมากขึ้น และต่อมาเขาก็ได้รับรางวัล Newcomer Award ในงาน SBS Entertainment Awards ประจำปี 2014 หลังจากนั้น แจ็กสันยังมีโอกาสได้ไปออกรายการวาไรตีอีกมากมาย เช่น สตาร์คิง (Star King), ลอว์ออฟเดอะจังเกิล (Law of the Jungle), Happy Together, Radio Star, Problematic Men, Our Neighborhood Arts and Physical Education เป็นต้น
ในเดือนธันวาคม ค.ศ. 2015 หวังเปิดตัวในฐานะพิธีกร (ร่วมกับเหอ จฺหย่ง) ในรายการโชว์ Please Take Care of My Refrigerator ฉบับจีน ซึ่งมีชื่อว่า Go Fridge เขายังเขียนเนื้อร้อง แต่งเพลง และเรียบเรียงเพลงหลักของโชว์ในซีซัน 2 ถึง 3
ในวันที่ 29 เมษายน ค.ศ. 2016 ก็อตเซเวนจัดคอนเสิร์ตครั้งแรกในกรุงโซล โดยหวังแสดงในเพลง "I Love It" และ "WOLO (We Only Live Once)" รวมกับสมาชิกกลุ่ม ยู-กย็อมและแบมแบม แต่ในเดือนพฤศจิกายน ค.ศ. 2017 ก่อนการเผยแพร่อีพี "Turn Up" ครั้งที่สองในญี่ปุ่นของก็อตเซเวน หวังยุติกิจกรรมของวงทั้งหมดในประเทศญี่ปุ่น เนื่องจากความกังวลเรื่องสุขภาพและตารางเวลาที่ขัดแย้งกัน ในเดือนธันวาคม ค.ศ. 2016 เขาได้รับเลือกเป็น Variety Star of the Year ในงาน Tencent Variety Show Star Awards